**R O M Â N I A** (nu produce efecte juridice) \*

**JUDEŢUL MUREŞ PRIMAR**

**MUNICIPIUL TÂRGU MUREŞ Soós Zoltán**

**ADMINISTRAȚIA DOMENIULUI PUBLIC**

**SERVICIUL SALUBRIZARE ȘI DESZĂPEZIRE**

**Nr. \_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_**

**Referat de aprobare**

**a proiectului de hotărâre privind modificarea și completarea HCL nr.406/21.12.2021, privind aprobarea Regulamentului de instituire și administrare a taxei speciale de salubrizare, pentru utilizatorii casnici în Municipiul Târgu Mureș**

Prin HCL nr.406/21.12.2021, privind aprobarea Regulamentului de instituire și administrare a taxei speciale de salubrizare, pentru utilizatorii casnici în Municipiul Târgu Mureș, s-a aprobat ca valoarea taxei să fie de 14,93 lei/persoană/lună.

De asemenea, în vedere sprijinirea categoriilor sociale vulnerabile, conform prevederilor Regulamentului beneficiază de facilități următoarele categorii de persoane:

- Veteranii de război; văduvele de război și văduvele nerecăsătorite ale veteranilor de război;

- Persoanele fizice prevăzute la art. 1 al Decretului – Lege nr. 118/1990 republicat, cu modificările și completările ulterioare, și persoanele fizice prevăzute la art.1 din ordonanța Guvernului nr. 105/1999, aprobată cu modificări și completări prin Legea nr.189/2000 cu modificările și completările ulterioare;

- Persoanele cu handicap grav sau accentuat și persoanele încadrate în gradul I de invaliditate Scutirea se va acorda începând cu data de întâi a lunii următoare depunerii documentelor doveditoare.

- În cazul familiilor numeroase, cu 3 sau mai mulţi copii minori aflați în întreținere și care domiciliază la aceeași adresă, taxa se datorează și se calculează doar pentru doi copii. Pentru al treilea, respectiv următorii copii minori, aflați în întreținere și care locuiesc la respectiva adresă, nu se datorează taxa specială de salubrizare.

De asemenea prin Regulament s-a aprobat ca persoanele fizice care au în proprietate/coproprietate unul sau mai multe imobile nelocuite, nu datorează taxa specială de salubrizare pentru un imobil, pe perioada în care imobilul nu este locuit.

În contextul social de azi, în care se constată o creștere alarmantă a prețurilor în cazul tuturor bunurilor și în mod special la gaz și curent electric, creșteri care pun în dificultate o mare categorie de cetățeni, pentru a acorda un sprijin mai extins contribuabililor din municipiul Târgu Mureș propunem acordarea unei bonificații de 10% din taxa specială de salubrizare pentru persoanele care achită integral această taxă până la data de 30 iunie 2022.

Față de argumentele mai sus precizate și ținând cont de faptul că pentru anul 2022 încasarea taxei speciale de salubrizare a început deja supunem aprobării, în regim de urgență prezentul proiect de hotărâre.

**Aviz favorabil al**

**Administrației Domeniului Public**

**Ing. Florian Moldovan**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**PROIECT**

**(**nu produce efecte juridice**)\***

**R O M Â N I A INIȚIATOR,**

**JUDEŢUL MUREŞ PRIMAR**

**CONSILIUL LOCAL**

**AL MUNICIPIULUI TÂRGU MUREŞ Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind modificarea și completarea HCL nr.406/21.12.2021, privind aprobarea Regulamentului de instituire și administrare a taxei speciale de salubrizare, pentru utilizatorii casnici în Municipiul Târgu Mureș**

**Consiliul local al municipiului Târgu Mureş, întrunit în şedinţă ordinară de lucru,**

***Având în vedere:***

a) Referatul de Aprobare nr. ­­­­­­\_\_\_\_\_\_\_\_\_\_\_\_\_\_, a proiectului de hotărâre privind modificarea și completarea HCL nr.406/21.12.2021, privind aprobarea Regulamentului de instituire și administrare a taxei speciale de salubrizare, pentru utilizatorii casnici în Municipiul Târgu Mureș, iniţiat de primarul Municipiului Târgu MureșSoós Zoltán

b) Avizele favorabile ale compartimentelor de specialitate;

**În conformitate cu prevederile:**

* Art. 30 din Legea nr.273/2006 privind *finanţele publice locale*, cu modificările şi completările ulterioare;
* Art. 454, lit. g) și art. 484 din Legea nr. 227/2015 privind *Codul Fiscal*, cu modificările si completările ulterioare;
* Art. 6, alin. (1), lit. k), art. 25, art. 26 și art. 27 din *Legea serviciului de salubrizare a localităţilor* nr. 101/2006, republicată, cu modificările si completările ulterioare;
* Legii 249/2015 privind *modalitatea de gestionare a ambalajelor si a deşeurilor de ambalaje*, cu modificările si completările ulterioare;
* OUG nr. 196 /2005 privind *Fondul pentru mediu*, cu modificările si completările ulterioare;
* Legii nr. 51/2006 privind Legea serviciilor comunitare de utilităţi publice, republicată
* Ordinului nr. 578 din 6 iunie 2006 al Ministrului Mediului şi Gospodăririi Apelor pentru *aprobarea Metodologiei de calcul al contribuţiilor şi taxelor datorate la Fondul pentru mediu*, cu modificările și completările ulterioare;
* Legii nr. 211/2011 *privind regimul deșeurilor*, republicată, cu modificările și completările ulterioare;
* Legii nr. 207/2015 privind *Codul de procedură fiscală*, cu modificările si completările ulterioare.

**În temeiul** art.129,art.(2),lit. d),alin. (7),lit. n),art 139,alin (1),art. 196 alin (1) lit. a),art 243,alin (1) din OUG.57/2019 privind Codul Administrativ, cu modificările și completările ulterioare,

**H o t ă r ă ş t e** :

**Art. 1** Se aprobă modificarea și completarea HCL nr.406/21.12.2021, privind aprobarea Regulamentului de instituire și administrare a taxei speciale de salubrizare, pentru utilizatorii casnici în Municipiul Târgu Mureș, astfel:

1. După aliniatul 1 al articolului 3 se introduce un nou aliniat care va avea următorul conținut:

”(2) Pentru plata cu anticipație, a taxei speciale de salubrizare datorate pentru întregul an 2022 de către contribuabili, până la data de 30.06.2022, se acordă o bonificație de 10%.

**Art.2.** Celelalte prevederi ale HCL nr.406/21.12.2021, privind aprobarea Regulamentului de instituire și administrare a taxei speciale de salubrizare, pentru utilizatorii casnici în Municipiul Târgu Mureș rămân în vigoare.

**Art.3.** Cu aducerea la îndeplinire a prevederilor prezentei hotărâri, se încredinţează Executivului Municipiului Târgu Mureş prin Administrația Domeniului Public și Direcția Fiscală Locală Târgu Mureș.

**Art. 4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5.** Prezenta hotărâre se comunică:

* Administrației Domeniului Public

- Direcției Fiscale Locale Târgu Mureș

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**